Articolul continuă după anunț

Rușii vor deschide săptămâna viitoare un supermarket în Piatra-Neamț.

Așa cum anunțam încă de anul trecut, rușii de la Svetofor (unul dintre cele mai mari lanțuri de magazine de tip hard-discount din Rusia) vor deschide un supermarket MERE în municipiul Piatra-Neamț.

La sfârșitul lunii octombrie, un astfel de supermarket s-a deschis și la Suceava, fiind primul din zona Moldovei și al treilea la nivel național (celelalte două magazine sunt deschise în Brașov și Snagov).

Astfel, joi, rușii de la Svetofor vor deschide două noi supermarketuri MERE la Piatra-Neamț și Slobozia.

Conform ziarpiatraneamt.ro, deschiderea noului magazin situat în cartierul 1 Mai va fi joi, 7 noiembrie, la ora 9:00.

Lanţul de magazine MERE comercializează în mare parte produse necunoscute până acum publicului român sau mai puţin cunoscute, fabricate în România, Ucraina, Republica Moldova, Ungaria, Germania și Turcia.

Reprezentanții MERE afirmă că au cele mai mici prețuri de pe piață – în medie cu 20% sub concurenţa directă.

Intenția celor de la MERE este ca în câțiva ani să dezvolte în România o reţea de 50 de magazine.

Hard discounterul Svetofor, cu peste 800 de magazine de tip discount în Rusia, este prezent şi pe pieţele din Kazahstan, Belarus și China, iar în prezent își extinde activitatea în țările din Uniunea Europeană sub denumirea MERE.